b'\n_START_ARTICLE_\nJoaquim Fornells i Parera\n_START_SECTION_\nBiografia\n_START_PARAGRAPH_\nEra administratiu de Correus i estava afiliat a la CNT. Fou elegit alcalde de Manresa el 31 de maig de 1938 en plena Guerra Civil Espanyola, substituint a Josep Corbella i Sunyer, quan va ser mobilitzat. El seu nomenament es va realitzar sense l\'aprovaci\xc3\xb3 del PSUC, que com a protesta no va voler participar en les tasques de govern municipal. A finals del 1938 va ser inculpat, juntament amb altres persones, del delicte de contraban de safr\xc3\xa0 i de numerari a trav\xc3\xa9s de la frontera amb Fran\xc3\xa7a. El 13 de desembre d\'aquell mateix any la Junta Administrativa de Contraban va iniciar el processament dels acusats. El 22 de desembre, l\'endem\xc3\xa0 del primer bombardeig aeri que va patir la ciutat, despr\xc3\xa9s que el PSUC exig\xc3\xads la seva dimissi\xc3\xb3 i la CNT l\'expuls\xc3\xa9s, ell mateix va dimitir, i el Consell Municipal de Manresa el va substituir per un nou alcalde, el ferroviari de la CNT Emili\xc3\xa0 Mart\xc3\xadnez. Acabada la guerra, fou condemnat a 6 anys i un dia de pres\xc3\xb3 per "auxilio a la rebeli\xc3\xb3n". Despr\xc3\xa9s de ser empresonat a la Model, durant dos anys, fou desterrat a Alacant durant uns tres anys. Al tornar ja no va reprendre l\'activitat pol\xc3\xadtica.'